(előzetes időpont-egyeztetés szükséges)
Az eljárás rövid ismertetése: A menyasszonynak és vőlegénynek együttesen, azonos időpontban, személyesen kell megjelenni. A bejelentésről jegyzőkönyv készül, melyet mindketten aláírnak. A házasság a szándék bejelentésétől számított harmincegyedik naptól köthető meg, a jegyzőkönyv az aláírástól számított egy évig érvényes. Anyakönyvi esemény hivatali munkaidőben (kedden: 9-12 óra és 13-15.30 óra között; csütörtökön: 13-15.30 óra között; pénteken: 12 – 13.30 óra között) tartható, illetve hivatali munkaidőn kívül (munkaszüneti napok kivételével munkanapokon, valamint szombaton) engedélyezhető. A hivatali munkaidőn kívül történő anyakönyvi eseményhez kapcsolódó többletszolgáltatásokért (gépzenei összeálltás, ünnepi beszéd, szülők köszöntése, pezsgő szervírozása, emléklap, anyakönyvi esemény utáni takarítás) díjat szükséges fizetni. Hivatali helyiségen kívüli házasságkötést hivatali munkaidőn kívül lehet lebonyolítani. Amennyiben a hivatalos helyiségen kívüli házasságkötésre rendkívüli körülmény miatt kerül sor, a házasulók mentesülnek a díjfizetési kötelezettség alól.
Külföldi állampolgár magyarországi házasságkötése esetén: Az eljárás megindítása személyesen történik. A jegyzőkönyv és az okmányok felterjesztésre kerülnek a Pest Vármegyei Kormányhivatal Hatósági Főosztály Hatósági Osztályához.
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
· 331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
· Herceghalom Község Önkormányzata Képviselő-testületének a házasságkötések hivatali helyiségen és hivatali munkaidőn kívüli engedélyezéséről, valamint az azokért fizetendő díjak mértékéről szóló 11/2017. (XII.01.) rendelete
Illetékességi terület: Herceghalom közigazgatási területe
Benyújtandó dokumentumok:
· házasulók érvényes személyi igazolványa és lakcímkártyája (állampolgárság igazolására alkalmas okmány)
· születési anyakönyvi kivonatok
· elvált vagy özvegy családi állapotot igazoló okiratok (házasságot felbontó jogerős bírósági végzés, házasság megszűnését igazoló házassági anyakönyvi kivonat, elhalt házastárs halálesetét igazoló halotti anyakönyvi kivonat)
Külföldi állampolgár magyarországi házasságkötése esetén: 
· külföldi állampolgár részéről a külföldi hatóság által kiállított tanúsítvány hiteles magyar fordításban (OFFI), amely a kiállítástól 6 hónapig érvényes
· külföldi állampolgár születési anyakönyvi kivonata hiteles magyar fordításban (OFFI)
· külföldi érvényes útlevél, amely az állampolgárság igazolására is elfogadható
· ha a külföldi állampolgár bevándorolt, vagy letelepedett, a személyi igazolványt
· amennyiben a külföldi állampolgár rendelkezik tartózkodási engedéllyel az is szükséges
· ha a külföldi állampolgár elvált családi állapotú, a jogerős bontóítélet, melynek csak azt a részét kell hiteles magyar fordításban bemutatni, melyben a házasság felbontását kimondja a bíróság, szerepel benne az ítélet száma és jogerőre emelkedésének időpontja
· ha a külföldi házasuló özvegy családi állapotú, az elhalt házastárs halotti anyakönyvi kivonata hiteles magyar fordításban (OFFI)
· 30 napnál nem régebbi lakóhely igazolást, mely tartalmazza a külföldi házasuló nevét, állampolgárságát, pontos lakcímét, családi állapotát hiteles magyar fordításban (OFFI), erre abban az esetben van csak szükség, ha a tanúsítvány nem tartalmazza a nőtlen/hajadon családi állapotát
· a külföldön kiállított okiratok diplomáciai felülhitelesítését
· a magyar állampolgár személyi igazolványa, lakcímkártyája, születési anyakönyvi kivonata, valamint családi állapot igazolása
Eljárási illetékek: Az eljárás illetékmentes
A házasságkötéssel felmerülő költségek: 
· - a családi esemény hivatali munkaidőn kívül, hivatali helyiségben történő lebonyolításáért: amennyiben legalább az egyik házasuló fél az anyakönyvi eseményre történő bejelentkezést megelőző 6 hónapban herceghalomi állandó lakóhellyel rendelkezik: bruttó 30.000,-Ft, nem helyi lakosok esetén: bruttó 50.000,- Ft,
· a családi esemény hivatali munkaidőn és hivatali helyiségen kívül történő lebonyolításáért: bruttó 45.000,-Ft, nem helyi lakos esetén a bruttó 75.000,- Ft
Eljárás megindítása: Előzetes időpontfoglalást követően a kitöltött és aláírt nyomtatványokat a Herceghalomi Polgármesteri Hivatal Anyakönyvvezetőjéhez szükséges benyújtani nyitvatartási időben.
I. fokon döntést hozó szerv: Herceghalom Község Anyakönyvvezetője 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

